ડિરેક્ટર, રાજકુમાર હીરાણીની સાડા દસ વર્ષની કારકિર્દીમાં ‘સંજુ’ એમની પાંચમી ફિલ્મ છે. ફરી એક વાર એમણે પુરવાર કર્યું કે ભારતીય સિનેમાપ્રેમીને શું જોઈએ છે એની એમને બરાબર ખબર છે. લેખક અભિજાત જોશી સાથે મળીને એમણે ફરી એક વાર રૂપેરી પરદા પર જાદુ કર્યો છે. સંજય દત્તનું કૉમ્પ્લિકેટેડ જીવન એમણે અઢી કલાક કરતાં ઓછા સમયમાં એટલી સરળતાથી, સહજતાથી કથ્યું છે કે તમામ વયજૂથના, વર્ગના સિનેમાપ્રેમી એ રિલેટ કરશે. અમુક ઠેકાણે, ફિલ્મને રોચક બનાવવાના આશય સાથે, વાર્તામાં છૂટછાટ લેવામાં આવી છે.